Redaktør om TV-året: Kvinderne kører med klatten - politiken.dk\narvingerne. Maya Ilsøe er kvinden bag DR's dramaserie 'Arvingerne' der havde premiere i januar sidste år. Anmelderne var glade. Folk var lykkelige. Og de sociale medier strømmede af glædestilkendegivelser over dette stykke tv-dramatik. En stjerne var født.\narvingerne. Maya Ilsøe er kvinden bag DR's dramaserie 'Arvingerne' der havde premiere i januar sidste år. Anmelderne var glade. Folk var lykkelige. Og de sociale medier strømmede af glædestilkendegivelser over dette stykke tv-dramatik. En stjerne var født. Foto: Janus Engel\nFilm og tv 31. dec. 2014 kl. 21.35\nRedaktør om TV-året: Kvinderne kører med klatten\nMaya Ilsøen blev hyldet, og Stephanie Surrugue gav liv til ævle-bævle-genren.\nNæppe var raketterne fra nytårsaften 2013 slukket på himlen, førend en ny kvindelig stjerne dukkede op på selv samme firmament. Navnet var Maya Ilsøe, kvinden bag DR Dramas tømmermandsgave til det danske folk: serien ’Arvingerne’, der handlede om et konfliktfyldt bo efter en stor kvindelig kunstnerinde.\nAnmelderne var glade. Folk var lykkelige. Og de sociale medier strømmede af glædestilkendegivelser over dette stykke tv-dramatik, der slog shakespeareske akkorder an, og dertil ud over sin hovedmanusforfatter gav lys til en ny kvindelig skuespiller, nemlig Maria Bach Hansen, der i rollen som Signe – og i sin tidligere familie kendt under hippienavnet Sunshine – leverede en overbevisende præstation, der nærmest emmede af den eksistentielle tvivl i forhold til ophav og miljø, karakteren måtte døje med.\nLæs også: 'Arvingerne' sætter tempoet op i anden sæson\nSamtidig var der dømt solide comeback til et par af dansk fjernsyns helt store stjerner: I en mindre, men betydningsfuld rolle kom Kirsten Olesen tilbage efter at have været noget nær fraværende siden signaturpræstationen som Agnes Jensen i ’Matador’, og Trine Dyrholm returnerede også til tv-serien efter små 14 år i teatrets og ikke mindst filmens tjeneste. Begge gjorde det med panache.\nI dramasammenhænge har TV 2 været den evige opkomling med en lang stribe af tordnende fiaskoer. Og det blev der ikke – i alle fald ikke kritikermæssigt – rettet op på.\nMan havde ellers hyret DR’s tidligere guld-2’er Stig Thorsboe og Hanna Lundblad til at forestå skrivningen af komedie-dramaet ’Badehotellet’ og dertil indforskrevet en perlerække af rigets bedste skuespillere til at agere rollerne i serien om sommerlivet på et nordjysk ferieetablissement for det bedre borgerskab anno 1928.\nLæs også: Badeferie med masser af klicheer\nIkke desto mindre blev resultatet en fæl blanding af overspil og parafrase over folkekomediens mest fladtrampede klicheer; kun Bodil Jørgensen slap helt uskadt fra deltagelsen: Hendes rolle som den plagede hotelværtinde Molly Andersen havde en vis troværdighed.\nMen seerne demonstrerede endnu en gang, at landets knarvorne kritikere kan mene lige, hvad der passer dem. Folk tog nemlig godt imod Andersens Hotel og dets badegæster, så om få dage ser endnu en sæson dagens lys med Cecilie Stenspil, Anette Støvelbæk, Birthe Neumann og Anne Louise Hassing på rollelisten.\nOp ad karrierestigen\nEn af dansk fjernsyns betydelige kvinder er den dokumentarinstruktøruddannede Maiken Wexø. Allerede som purung kom hun i tjeneste hos 1980’ernes mest lobhudlede tv-stationer, nemlig MTV, hvor hun en 7-års tid fungerede som VeeJay, inden hun vendte tilbage til Danmark og Filmskolen.\nEfter at være steget i graderne inden for TV 2’s organisation overtog hun chefstolen for TV 2 Networks efter Kjeld Reinecke og Palle Strøms ryk helt til tops, og i den egenskab var hun blandt andet med til at lancere TV 2 Fri, der efter et stort år med landliv og kælegrise samt masser af mad lukker og slukker per det kommende nytår.\nTil gengæld er Maiken Wexø så i mellemtiden blev direktør for landets måske største kommercielle tv-entreprise, konglomeratet SBS/Discovery Networks, der tilbyder seerne en omfattende blanding af sport, film, reality og tv-serier, alt sammen målt ud med ske og spidssigte til omhyggeligt definerede segmenter.\nSurrugue til undsætning\nTV 2’s klassiske morgenmadsprogram ’Go’ morgen Danmark’ nåede i 2014 et journalistisk nulpunkt, hvor ævle-bævle-tendensen var så udpræget, at man snildt kunne have flyttet programmet fra Tivoli til en vuggestue, uden at det havde gjort nogen forskel.\nMen så traf topfolkene i TV 2 en programmæssig ledelsesbeslutning. Man sendte i skikkelse af den danskfranske kulturjournalist og bestsellerforfatter Stephanie Surrugue kavaleriet til undsætning, og det viste sig at være en klog beslutning. For den veltalende, skarpe og oplagte diva fra TV 2 News Kultur og P3’s ’Mads og Monopolet’ har en positiv enzymatisk virkning på det hensygnende morgenmagasin. I alle fald når hun selv er på skærmen.\nSøreme om ikke også det var en kvinde, der løb af med sejren i årets udgave af ’X Factor’. Hun var bare ikke alene. Den kun 15 år gamle Jasmin Dahl blev sat sammen med den en håndfuld år ældre Anthony Lopez, og under Thomas Blachmans mentorskab lykkedes det dem at hive sejren hjem.\nLæs også: Anthony og Jasmin vinder X Factor\nMen det var nu mest dommerpanelet, der tiltrak sig opmærksomhed. For atter var det den klassiske trio: Remee, Lina Rafn og føromtalte Thomas Blachman, der kom med gode råd og traf de barske beslutninger på de musikalske gladiatorers vegne; dømt til glemsel, som de er fra starten.\nMændene rykker til udlandet\nPå den mere internationale front gjorde danskere sig pænt gældende. Her var det imidlertid mændene, der for alvor trådte i karakter. Ikke mindst den nydelige Nikolaj Coster-Waldau opnåede gevaldig succes for sin rolle som den arm-amputerede og incestuøst anlagte Jaime Lannister i David Banioff og D.B. Weiss’ tv-fortolkning af George R.R. Martins romankompleks ’A Song of Fire and Ice’.\nLæs også: Bier-film trækker dansk Hollywood-stjerne til Crazy Daisy i Svendborg\nFjerde sæson havde dansk premiere i det tidlige forår, og der blev hypet igennem med visning af første afsnit i Grand Teatret i Indre By og efterfølgende after party på Tivolis eventyrslot. Tv-serien er det nye film, siger man. Og det er der måske noget om.\nDanske Ulrich Thomsen har også vundet fodfæste i en international tv-serie. Han spiller nemlig rollen som den grumme gangster Kai Proctor i serien ’'Banshee’, og i anden sæson gik han fra at være en bifigur til at få en mere dominerende rolle.\nDansk fjernsyn i Hollywood\nDet går i det hele taget godt for dansk fjernsyn. Der eksporteres formater og serier som aldrig før. TV 2’s ’Rita’ er solgt til udvikling i USA, hvor Anna Gunn, kendt fra rollen som Skyler White i ’Breaking Bad’, skal spille den rapkæftede og cigaretrygende skolelærerinde med de egensindige principper.\n’Forbrydelsen’ kører videre på amerikansk som ’The Killing’, og den dansk-svenske kollaboration ’Broen’ er blevet en hel lille industri med mange regionale aflæggere, herunder en mexicansk.\nSidst på året kom det frem, at dokumentaristen Janus Metz skal instruere et afsnit af den kommende sæson af dette års mest interessante udenlandske tv-serie, den cirkulært dramatiske ’True Detective’.\nJulekalender-stjene vinder danmarks hjerte\nEn vis stort anlagt tv-serie om den anden slesvigske krig lagde mere eller mindre totalt beslag på debatten i årets sidste fjerdedel. Meningerne var delte om Ole Bornedals melodramatiske maraton-udladning. Nogle tillod sig ligefrem at sammenligne med den udskældte ’Gøngehøvdingen’ fra 1992, og seerne faldt da også fra i hobetal, efterhånden som de danske jenser rykkede frem mod den visse død.\nLæs også: Anmeldere om '1864'-finale: Fra »skizofren ramasjang« til »enestående episk«\nDebatten døde imidlertid ret hurtigt hen, da sidste afsnit var vist. Og efterfølgende har serien gjort det ret godt som dvd, så noget må der være ved den.\nOven på den bet og dertil et internationalt melodigrandprix, hvis konsekvenser endnu ikke er klarlagt, må det være rart for DR og det danske folk at kunne slutte året med en kodyl succes, nemlig årets familiejulekalender ’Tidsrejsen’, der med den unge Bebiane Kreutzmann i hovedrollen som opfinderpigen Sofie og en ørehængende signatursang af det lidt ældre pophåb Caroline Castell har vundet alles julehjerter.\nKvinderne kører med klatten i dansk tv. Og det går rigtig godt.\nTv-serier formerer sig - fra Sam's Bar til Breaking Bad\n'Arvingerne' sætter tempoet op i anden sæson\nBier-film trækker dansk Hollywood-stjerne til Crazy Daisy i Svendborg\nDR og TV 2 kaprer seerne\nDanske film og tv-serier skal trække turister til\nAnthony og Jasmin vinder X Factor


Hvordan åbner Jeg Filen DCG? Filendelsen .DCG - File Extension .DCG\nHvad er DCG fil?\nDCG er en filtypenavn, der ofte er tilknyttet HSFX Map filer. Filer med DCG-udvidelse kan bruges af programmer distribueret til Windows platform. DCG-fil hører til kategorien Spilfiler ligesom 1509 andre filnavneudvidelser, der er anført i vores database. Den software, der anbefales til styring af DCG filer, er IL-2 Sturmovik. IL-2 Sturmovik software blev udviklet af Ubisoft Entertainment S.A., og på dets officielle hjemmeside kan du finde mere information om DCG filer eller IL-2 Sturmovik softwareprogrammet.\nProgrammer, der understøtter DCG filtypenavn\nProgrammer, der kan håndtere DCG filer er som følger. Filer med suffix DCG kan kopieres til en hvilken som helst mobil enhed eller systemplatform, men det er muligvis ikke muligt at åbne dem ordentligt på målsystemet.\nProgrammer, der understøtter filen DCG\nHvordan åbner jeg filen DCG?\nDer kan være flere årsager til, at du har problemer med at åbne DCG-filer på et givet system. Hvad der er vigtigt, kan alle almindelige problemer relateret til filer med DCG-udvidelse løses af brugerne selv. Processen er hurtig og involverer ikke en it-ekspert. Nedenstående liste guider dig gennem processen med at løse det opståede problem.\nTrin 1. Installer IL-2 Sturmovik software\nProblemer med åbning og arbejde med DCG filer har sandsynligvis at gøre uden den rigtige software, der er kompatibel med at DCG filer findes på din maskine. Løsningen er enkel, bare download og installer IL-2 Sturmovik. Den fulde liste over programmer grupperet efter operativsystemer kan findes ovenfor. Den sikreste metode til at downloade IL-2 Sturmovik installeret er ved at gå til udviklerens websted (Ubisoft Entertainment S.A.) og downloade softwaren ved hjælp af medfølgende links.\nTrin 2. Bekræft, at du har den seneste version af IL-2 Sturmovik\nHvis du allerede har IL-2 Sturmovik installeret på dine systemer, og DCG-filer stadig ikke åbnes korrekt, skal du kontrollere, om du har den nyeste version af softwaren. Softwareudviklere implementerer muligvis support til mere moderne filformater i opdaterede versioner af deres produkter. Årsagen til at IL-2 Sturmovik ikke kan håndtere filer med DCG kan være at softwaren er forældet. Alle filformater, der blev håndteret helt fint af de tidligere versioner af det givne program, skal også være åbne ved hjælp af IL-2 Sturmovik.\nTrin 3. Indstil standardprogrammet til at åbne DCG filer til IL-2 Sturmovik\nHvis du har den nyeste version af IL-2 Sturmovik installeret, og problemet fortsætter, skal du vælge det som standardprogrammet, der skal bruges til at styre DCG på din enhed. Det næste trin bør ikke udgøre nogen problemer. Proceduren er ligetil og stort set systemuafhængig\nHvis du klikker på DCG med højre museknap, åbnes en menu, hvorfra du skal vælge Åbn med\nEndelig vælg Søg efter en anden app på denne pc, peg på den mappe, hvor IL-2 Sturmovik er installeret, marker afkrydsningsfeltet Brug altid denne app til at åbne DCG-filer og konformér dit valg ved at klikke på OK knappen\nVælg Information fra rullemenuen, der åbnes ved at klikke på filen med DCG-udvidelse\nVælg IL-2 Sturmovik og klik på Change for all ...\nDer vises et meddelelsesvindue, der informerer om, at denne ændring vil blive anvendt på alle filer med DCG-udvidelse. Ved at klikke på Frem bekræfter du dit valg.\nTrin 4. Kontroller, at DCG ikke er defekt\nDu fulgte nøje trinnene, der er anført i punkt 1-3, men problemet er stadig til stede? Du skal kontrollere, om filen er en ordentlig DCG-fil. Det er sandsynligt, at filen er beskadiget og derfor ikke kan få adgang til den.\n1. Kontroller filen DCG for vira eller malware\nHvis DCG faktisk er inficeret, er det muligt, at malware blokerer for, at den åbnes. Scan DCG filen såvel som din computer for malware eller vira. DCG fil er inficeret med malware? Følg de trin, der er foreslået af din antivirus-software.\nHvis du har fået den problematiske fil DCG fra en tredjepart, skal du bede dem om at give dig en anden kopi. Det er muligt, at filen ikke er korrekt kopieret til en datalagring og er ufuldstændig og derfor ikke kan åbnes. Hvis filen DCG kun er delvist downloadet fra internettet, skal du prøve at genindlæse den.\nUndertiden for at få adgang til filer skal brugeren have administrative rettigheder. Skift til en konto, der har krævet privilegier, og prøv at åbne filen HSFX Map igen.\n4. Sørg for, at systemet har tilstrækkelige ressourcer til at køre IL-2 Sturmovik\nHvis systemet er under høje belastninger, kan det muligvis ikke håndtere det program, du bruger til at åbne filer med DCG udvidelse. I dette tilfælde skal du lukke de andre applikationer.\nRegelmæssigt opdaterede system, drivere og programmer holder din computer sikker. Dette kan også forhindre problemer med HSFX Map filer. Det er muligt, at en af de tilgængelige system- eller driveropdateringer kan løse problemerne med DCG filer, der påvirker ældre versioner af givet software.\nHvis du har yderligere oplysninger om filendelsen DCG, vil vi være taknemmelige, hvis du deler dem med brugerne af vores service. Brug formularen placeres her og sende os dine oplysninger, der bekymrer filen DCG.


Nedslået restaurantejer: - Vores kalender var fyldt frem til jul | TV2 Nord\nOrdrebøgerne var fyldt ved Restaurant Applaus. Nu rammes restauranten af nedlukning.\nNedslået restaurantejer: - Vores kalender var fyldt frem til jul\nBarer og restauranter skal holde lukket i Aalborg Kommune, efter nye coronarestriktioner træder i kraft fredag.\n10. dec 2020, kl. 12:36\nBookingkalenderen er mere eller mindre fyldt ud frem til jul hos Restaurant Applaus i Aalborg. Torsdag aften bliver dog den sidste aften i en rum tid, at restauratør Mads Hyllested kan tage imod gæster.\nAalborg Kommune er nemlig blandt de kommuner, der nu rammes af yderligere coronarestriktioner. Det betyder blandt andet, at barer og restauranter skal holde lukket, og den fyldte bookingkalender hos Applaus er derfor ubrugelig.\n- Jeg er superærgerlig. Vi havde fyldte ordrebøger frem til jul, og nu så det endelig ud til, at vi kunne fyre den af det næste stykke tid. Nu er der ikke bare én men to streger under, at det har været en forfærdeligt år, siger Mads Hyllested, der ejer Restaurant Applaus.\nEn psykisk hård rutsjebanetur\nHan fortæller, at han havde planlagt at lukke restauranten ned for gæster 19. december for at forberede nytårsmenuer som take away. Derfor kommer det som et hårdt slag, at de nu ikke kan få de sidste dage med og udnytte de fyldte ordrebøger frem mod jul.\n- Vi må jo bare klappe hælene i og gøre, som der bliver sagt. Nu er vi i vores restaurant heldigvis ikke i økonomisk fare, men det er en ekstremt hård psykisk rutsjebanetur. Vi har i løbet af det sidste år hele tiden skulle indrette os efter forskellige restriktioner, og det har været rigtig hårdt at navigere i, lyder det fra restaurantejeren.\nMads Hyllested havde planlagt at lukke restauranten ned for gæster 19. december for at forberede nytårsmenuer som take away. Nu må han lukke ned før.\nHan stiller sig samtidig uforstående overfor, at restauranter og barer skæres over én kam.\n- Man kan jo se, at det lige nu særligt er blandt de unge, at smitten er udbredt. Derfor forstår jeg ikke, at man ikke kan differentiere bedre mellem barer og restauranter, ligesom man i skolerne kan differentiere mellem store og små elever eksempelvis. De unge sidder jo ikke hos os på restauranterne, de er på barerne. På den måde kunne man trods alt holde liv i noget af erhvervet, siger Mads Hyllested.\nDe nye restriktioner træder i kraft fredag klokken 16.


Årsafslutning i Kjøbenhavnske Træsejlere.\n08. okt. 2010 Kl. 12:44:59 af: Catja Beck-Berge\nTraditionen tro afsluttede Kjøbenhavnske Træsejlere sæsonen med en festaften hvor bl.a. præmier for de samlede Øresundsmesterskaber blev overrakt.\nDe Kjøbenhavnske Træsejlere rider på en bølge af succes, og det betød at der hurtigt kunne meldes alt udsolgt til den årlige sæsonafslutning, som blev afholdt i FREMs lokaler i Svanemøllehavnen. I alt 71gæster havde valgt at deltage på festaftenen, og hvis den kommende sæson byder på lige så stor tilstrømning som i år, ja så må Københavnerne se sig om efter større lokaler til årsmødet 2011.\nSæsonen har i år bestået af 16sejladser, og vinderne af de samlede resultater i løbene ”Store både”, ”Hurtige både”, ”Spidsgattere”, ”Små både”, ”Folkebåde” og ”Kuttere & platgattere” kan kalde sig for Øresundsmestre 2010. (Se resultaterne på Kjøbenhavnske Træsejleres hjemmeside).\nHvert enkelt løb har sin egen vandre præmie, og i år har endnu en halvmodel fundet vej til KTS. Halvmodellen, som er en folkebåd, er næsten færdig og doneret (og bygget) af Ole Toft.\nUdover de velfortjente løbspræmier, præmierede træsejlerene også de bedste fotos som var indsendt til fotobloggen i løbet af sæsonen. Når man er en forening uden kontingent, og et højt præmieforbrug, skal der jo penge og præmier i kassen indimellem. Dette klare Træsejlerene ved lotteri og en utrættelig jagt efter sponsorpræmier, og ideen er hermed givet videre. I løbet af aftenen havde KTS'erne også lejlighed til at købe DFÆL merchandise fra shoppen.\nNu hvor tiden for bådoptagningen nærmer sig, kan KTS glæde sig over en flot sæson som bl.a indbragte 3 Danmarksmestre og en rekord i antallet af deltagende både i torsdagssejladserne, hvor der en enkelt aften deltog hele 21træbåde! Og det er jo det det hele handler om – vores smukke både skal bevares og bruges aktivt på havet…\nDet flotte præmiebord.\nDen smukke folkebåds halvmodel som endnu er under konstruktion.\nDe mange gæster samlet i FREMs lokaler med udsigt over Svanemøllehavnen.\nDe nominerede fotos taget gennem sæsonen 2010 fremvises i stort format.


Aktionærer fester - du betaler – Ekstra Bladet\nKunderne skal betale mere i rente, fordi der er krise. Imens belønnes aktionærerne med milliarder\nSelv om Nordea skal polstre sig i en usikker økonomisk situation, bliver der alligevel plads til et udbytte til aktionærerne på små 8 milliarder kroner. (Foto: Klavs Bo Christensen)\nAf: Flemming Jørgensen , Kaare Kronberg\nNordea har lagt op til, at aktionærerne skal forgyldes med, hvad der svarer til 40 procent af årets resultat for 2011. Det fremgår af deres seneste årsregnskabsmeddelelse.\nI Danske kroner betyder det, at der venter en udbyttebetaling på næsten 7,8 milliarder kroner til bankens aktionærer.\nEn ganske flot gave taget i betragtning af at banken det seneste år har råbt højt op om, at det er dyrt at drive bank i krisen - og ikke mindst i lyset af, at banken har haft travlt med at sende byger af rentestigninger efter dens kunder.\nSiden januar 2011 har tre af landets største banker, Jyske Bank, Nordea og Danske Bank dog i en fælles march bombarderet deres kunder med fire rentestigning til i alt 1,75 procentpoint på henholdsvis forbrugslån, boliglån og en kassekredit.\nPenge til aktionærer\nClaus Pollas, forhenværende bankmand stod forleden frem i Ekstra Bladet og fortalte, at han nu havde fået nok. De fire stigninger ville koste ham 32.000 kroner.\nBankerne forklarer regningerne til deres kunderne med, at de er nødt til at polstre sig i lyset af den økonomiske skrøbelige situation i Europa samt, lige som det er blevet dyrere for dem at låne penge på de kapitale markeder. Et svar som Claus Pollas også fik.\nKrisesnakken forstummer dog, når dialogen drejes væk fra renteindbetalende kunder og over mod aktionærerne.\nNordea lægger nemlig slet ikke skjul på, at de giver deres aktionærer et højt afkast. I sidste års regnskab stod der således. ’Nordea fører en høj udbyttepolitik. Politikken er, at den samlede udbyttebetaling udgør mere end 40 procent af årets resultat.’ Sidste år nåede aktionærerne op på 44 procent - eller 8,7 milliarder kroner.\n7,8 milliarder kroner\nI år lægger man op til et afkast på 40 procent - altså med Nordeas egne ord ’en høj udbyttepolitik’ - som vil betyde cirka 7,8 milliarder kroner i år.\nDen endelige sum bliver besluttet den 27. marts, mens pengene ryger ind på aktionærernes konti den 3. april.\nAf Danske Banks hjemmeside fremgår det, at man her - som hos Nordea - har en politik om, at der skal gives 40 procent af årsresultatet.\nDet har de ikke kunne leve op til de seneste par år. Bankpakke I forbød nemlig i 2008 en række danske pengeinstitutter at udbetale aktieudbytte før tidligst efter 1. september 2010, men i år er vejen altså atter banet til en skilling til aktionærerne.\nDin Bolig13. feb. 2012 - kl. 11:53\nIngen kender fremtidens boliglån


Nu begynder udvidelsen af akutafdelingen i Horsens - Region Midtjylland\nDu er her: Om os Aktuelt Nyheder Nyhedsarkiv 2015 Oktober Nu begynder udvidelsen af akutafdelingen i Horsens\nNu begynder udvidelsen af akutafdelingen i Horsens\nTre entreprenørfirmaer skal hjælpe med at gennemføre den første udvidelse af Akutafdelingen på Hospitalsenheden Horsens. Det blev resultatet af licitationsrunden for byggeprojektet.\nMed fastlæggelsen af entreprisen er Hospitalsenheden Horsens klar til at gå i gang med den første udvidelsesetape, som skal føje 800 kvadratmeter til Akutafdelingens nuværende 1.470 kvadratmeter, og som bliver en vigtig brik for at sikre borgerne i Horsens, Hedensted, Skanderborg og Odder adgang til et akuthospital med alle moderne faciliteter til hurtig modtagelse og behandling af akutte patienter.\n- Vi glæder os meget over, at vi nu kan komme i gang med at etablere en mere moderne og fremtidssikret akutafdeling. Bedre fysiske rammer vil betyde bedre mulighed for at tilbyde patienterne en endnu mere kompetent, hurtig og sammenhængende behandling, siger hospitalsdirektør Lisbeth Holsteen Jessen.\nJusteret ramme for første etape\nByggefirmaernes samlede bud blev under licitationsrunden dyrere end forventet og lå dermed over den bevilling, som regionsrådet oprindelig gav i november 2014.\nEn nærmere analyse af licitationsresultatet har vist, at forklaringen især er en kompleks byggeproces i en ældre bygning side om side med et hospital i fuld drift. Det var ikke tilstrækkeligt afspejlet i projektets budget, og derfor er bevillingen hævet til i alt 33 mio. kr.\nDet samlede budget for ny- og ombyggeriet på Hospitalsenheden Horsens forbliver dog uændret, idet hospitalet reducerer sit budget i forbindelse med nogle mindre vedligeholdelsesprojekter.\nUdvidelsesplan er den samme\nUdvidelsesplanerne forbliver de samme. Akutafdelingen rykker under første etape ind i den del af hospitalets operationsafdeling, som flyttede til nye operationsstuer i august. Under anden etape etableres den færdige Akutafdeling i den resterende del af operationsafdelingen. Den endelige rokade sker, når operationsstuerne i det nye hospitalsbyggeri ’Nye Nord’ står klar.\nDen nye Akutafdeling bliver på i alt 3.100 kvadratmeter med 38 sengepladser, tre specialindrettede modtagestuer til traumepatienter, en brandsårs-/dekontaminerings-/isolationstue og fem nye modtagestuer til patienter med mindre skader. I kernen af afdelingen indrettes billeddiagnostisk funktion med ultralyd, røntgen og CT-scanner samt en laboratoriefunktion, så hospitalets sydvestlige hjørne kommer til at rumme mere komplette faciliteter til undersøgelse og behandling af akutte patienter.\nDen første udvidelsesetape af Akutafdelingen er planlagt til gennemførelse fra november 2015 og ca. et år frem.\nFølgende entreprenører er valgt til at udføre arbejdet i storentreprise:\nNedbrydning P.Olesen A/S\nKomplettering Løgten Murer og Entreprenør A/S\nInstallationer Wicotec Kirkebjerg A/S\nLisbeth Holsteen Jessen, hospitalsdirektør, 7842 5001 / 2120 4844, lisjee@rm.dk


Premiere på frisksmurte sandwich hos Statoil - Statoil Fuel & Retail A/S\nPressemeddelelse • 2012-07-05 10:00 CEST\nDer er langt fra de fabriksfremstillede sandwich, man ofte møder, når man er på farten, til de frisksmurte varianter, Statoil nu disker op med på over 80 stationer rundt om i landet. Man kan vælge mellem op til seks slags – kylling & bacon, kylling & pesto, skinke & ost, frikadelle, BLT og humus & pesto – som tilberedes af uddannede medarbejdere, der har deltaget i et særligt sandwich akademi. Her har de lært alt om håndtering af friske råvarer, nye skæreteknikker der får sandwichen til at præsentere sig bedre, og det helt rigtige forhold mellem sprødt, saftigt, sødt, syrligt og salt. - Vi gør meget ud af kvaliteten og har kun gode ting i brødet, som løfter smagsoplevelsen. Fx bruger vi ikke tomater, som hurtigt bliver vandede og ofte ikke smager af noget, men langtidsbagte tomater, som har en meget mere intens smag. Vores sandwich er heller ikke fyldt med mayonnaise eller karrydressing. I stedet for bruger vi peperfrugtsalsa, forklarer Mette Uglebjerg, ansvarlig for convenience i Statoil. - Der en stor interesse blandt danskerne for nemme måltidsløsninger af høj kvalitet. Det viser en analyse, vi har gennemført af det danske convenience-marked i foråret. Det er en efterspørgsel, vi i Statoil gerne vil imødekomme med måltider, som er friske, smagfulde og sunde, siger Mette Uglebjerg. Fra den 5. juli og seks uger frem kan man sætte tænderne i en sandwich for 30 kr. på alle stationer, der skilter med tilbuddet.\nTags: frisksmurtsandwichservicestationstatoilstatoil fuel & retail\n0045 33 42 42 27


JBS Woven Logo Boxers i blå - Køb hos Intimo.dk\nJBS Woven Logo Boxers i blå\nBoxershorts fra JBS i smart tidsløst design i blå med hvid logo på den super bløde navy elastik. Modellen er udstyret med gylp som er holdt af knapper. Materialet er 100% bomuld som sikrer dig den bedste komfort hvor huden hele tiden holdes tør og kan ånde.


Cloud giver flere fordele Digitalisering\nDanske virksomheders store rykind i skyen er ikke kun økonomisk motiveret. Gevinster som større fleksibilitet og øget hastighed betyder stadig mere.\nMed cloud-løsninger, der løbende opdateres, risikerer man ikke at sidde med værktøjer, der bliver for gamle.\nStort set alle virksomheder bruger nu cloud i et eller andet omfang, og mange gør det nærmest uden at tænke over det, for Dropbox, Office 365 og diverse web-apps, vi bruger pr. automatik, er også cloud.\nNår det gælder alle de andre vitale systemer og programmer, virksomheder er afhængige af i det daglige, har det store rykind i skyen indtil nu primært haft økonomiske motiver – dels ønsket om en samlet besparelse, dels ønsket om at slippe for dyre software-licenser og lokale servere.\n– Men i dag begynder vi også at se andre fordele ved at være i skyen. Der er efterhånden så mange forskellige cloud-løsninger, at der er mange især mindre virksomheder, som i skyen får adgang til nogle typer af applikationer, som de typisk ikke ville have før i tiden. De får adgang til nogle funktioner, som tidligere var forbeholdt større virksomheder, siger Anders Elbak, analysechef i analysevirksomheden IDC.\n– Vi ser også flere og flere virksomheder, der finder ud af, at cloud er nødvendig for at blive mere agil og kunne reagere hurtigere, netop fordi man med cloud kan få og bruge nye services hurtigere. En virtuel server i skyen er langt hurtigere at sætte i gang end hvis den skal implementeres fysisk og testes i netværket. Derfor er det ikke længere det økonomiske, men den øgede hastighed og fleksibiliteten, som de fleste ser som den største fordel ved cloud.\nHvor virksomheder tidligere ville være tilbageholdende med at købe et nyt, dyrt IT-system, er det i dag meget lettere at oprette og opsige en cloud-tjeneste.\n– I en traditionel software-licens betaler man først et stort beløb og derefter løbende for vedligeholdelse og support. Når man køber services i skyen, har man automatisk adgang til nye versioner, hvor man måske tidligere skulle betale ekstra for at få opgraderet sin software. Med cloud-løsninger, der løbende opdateres, risikerer man ikke at sidde med værktøjer, der bliver for gamle, siger Anders Elbak.\nMen man skal være opmærksom på prissætningen ved eventuel betaling for datatrafik.\n– Cloud er ikke altid bare betalt pr. bruger pr. måned. Benytter man cloud-services, der har mere med infrastruktur og platform at gøre, betaler man pludselig også for sin brug af data. Både den data, man reelt har liggende i skyen, men også de datamængder, man flytter rundt på. Virksomheden får en ekstra omkostning på sin datatrafik, og det kan være svært at overskue på forhånd. Mange virksomheder ved ikke, hvor mange data, deres medarbejdere henter fra de mange applikationer og databaser i dag. Hvis man vil flytte trafik af store datamængder til et cloudbaseret netværk, skal man altså være klar over, at det godt kan blive dyrt. Man skal have styr på hele prismodellen, siger Anders Elbak.\nCloud computing eller skyen vil sige service og software, virksomheden får leveret fra internettet og dækker alt fra webmail og sociale medier til CRM-systemer og andre systemer, der er placeret på servere uden for virksomheden og tilgås via internettet.\nThu Jan 28 06:00:55 UTC 2016